**ELŐTERJESZTÉS**

**Kőszeg Város Önkormányzata Képviselő-testülete**

**2024. november 28-i képviselő-testületi ülése**

**8. napirendi pontjához**

Az államháztartásról szóló 2011. évi CXCV. törvény (továbbiakban: Áht.) 10.§ (4a) bekezdésében foglaltaknak megfelelően,haa költségvetési szerv éves átlagos statisztikai állományi létszáma a 100 főt nem éri el, a gazdasági szervezet feladatait az államháztartás önkormányzati alrendszerében az önkormányzati hivatal vagy - az irányító szerv döntése alapján - az irányító szerv irányítása alá tartozó, gazdasági szervezettel rendelkező más költségvetési szerv látja el.

Kőszeg Város Önkormányzata által irányított intézményeknél ezért a fentiekre tekintettel a gazdálkodással összefüggő feladatokat a Kőszegi Közös Önkormányzati Hivatal látja el.

Az Áht. végrehajtásáról szóló 368/2011 (XII.31.) Korm. rendelet (továbbiakban: Ávr.) 9.§ (5) és (5a) bekezdéseiben foglaltaknak megfelelően a gazdasági szervezettel nem rendelkező költségvetési szerv, így a Kőszegi Szociális Gondozási Központ valamint a Kőszegi Városi Múzeum és Könyvtár is, a 9.§ (1) bekezdés szerinti feladatainak ellátásáról a kijelölt költségvetési szervvel – a Kőszegi Közös Önkormányzati Hivatallal - a munkamegosztás és felelősségvállalás rendjét tartalmazó megállapodást (a továbbiakban: **munkamegosztási megállapodás**) kötött, melyet az irányító szerv – Kőszeg Város Önkormányzatának Képviselő-testülete - 2019. szeptember 26-án hagyott jóvá, az utóbbi intézmény megállapodását 2021.03.11. napjával névváltozás miatt módosította.

A két érintett intézménnyel 2019. szeptemberében kötött megállapodásokat módosítani kell tekintettel arra, hogy a két Intézmény neve a határozati javaslatban feltüntetettek szerint megváltozott.

Az előterjesztést a Pénzügyi, Jogi és Rendészeti Bizottság tárgyalta és 9 igen szavazattal egyhangúlag elfogadásra javasolja a Képviselő-testületnek.

Kőszeg, 2024. november 21.

A polgármester nevében:

Cserkutiné Stipsics Edina s.k.

pénzügyi és gazdálkodási osztályvezető





1. **HATÁROZATI JAVASLAT**

Kőszeg Város Önkormányzatának Képviselő-testülete 170/2019.(IX.26.) számú határozatával jóváhagyott, valamint a 45/2021.(III.11.) számú határozatával módosított a Kőszegi Közös Önkormányzati Hivatal és a Kőszegi Városi Múzeum és Könyvtár között létrejött munkamegosztás és felelősségvállalás rendjéről szóló megállapodás módosítását – melyben az Intézmény nevének megváltoztatása miatt a „Kőszegi Városi Múzeum és Könyvtár” szövegrész helyébe a „Kőszegi Városi Múzeum, Könyvtár és Levéltár” szöveg lép - jóváhagyja.

Felelős: Dr. Zalán Gábor jegyző

Határidő: azonnal

1. **HATÁROZATI JAVASLAT**

Kőszeg Város Önkormányzatának Képviselő-testülete 173/2019.(IX.26.) számú határozatával jóváhagyott, a Kőszegi Közös Önkormányzati Hivatal és a Kőszegi Szociális Gondozási Központ között létrejött munkamegosztás és felelősségvállalás rendjéről szóló megállapodás módosítását – melyben az Intézmény nevének megváltoztatása miatt a „Kőszegi Szociális Gondozási Központ” szövegrész helyébe a „Kőszegi Család és Gyermekvédelmi Központ” szöveg lép - jóváhagyja.

Felelős: Dr. Zalán Gábor jegyző

Határidő: azonnal